الامبرياليه ( l`imperialisme) او الكولونياليه (le colonialisme ) بتتعرف بشكل شايع عادة على انه ايديولوجيه او عقيده معينه بفرض نوع من السياده بدرجات مختلفه من دوله على اقاليم خارج حدودها الوطنيه .1 بعد فترة العصور الوسطى اللى مرت بيها اوروبا و بعديها دخلت اوروبا عصر النهضه و مرحلة الثوره الصناعيه و اتطورت فلما اوروبا وصلت لمرحله معينه من التحضر و التطور بعد الثوره الصناعيه بدا التفكير فى اوروبا لنقل حضارتها و التطور اللى وصلو ليه لبقية الدول و البلاد اللى ماكانش ليها نفس الفرصه فى التطور على اساس مبدا هام مترسخ فى الوجدان الاوروبى و واثر فى الثقافه الاوروبيه عموما وهوا متاخد عن الكتاب المقدس اساسا و هوا اللى جه فى الكتاب المقدس ( مجانا اخذتم مجانا اعطو ) - انجيل متى ( 10 :8 ) وغير كده ان اوروربا و بالزات بعد التطور اللى حصل فيها كانت امم كتير فى اوروبا حابه انها تنقل فكرها و تطورها الانسانى لكتير من الاقاليم فى العالم حتى خارج حدودها زى فرنسا مثلا واللى شافت انها اتطورت فى مجالات كتير وبالزات الثقافه و القانون و لان فرنسا وقتها شافت انها وصلت لدرجات كبيره من التطور فى الفكر الانسانى و القانونى وخصوصا فى مجال الحكم والسياسه زى الديموقراطيه و نظم الحكم و الاداره زى نظرية العقد الاجتماعى اللى عملها جان جاك روسو وغيرها من المبادئ القانونيه المهمه و اللى خدت بيها كتير من الدول بعد كده - وزى ما هوا معروف ان فيه نظامين فى العالم بتاخد بيهم الدول فى مجال القوانين و هما النظام الانجلو امريكى ( اللى بيكون فيه محلفين ) و النظام الرومانى ( و اللى كان و مازال لفرنسا دور مهم ومؤثر فيه ) , و وجود دول او مناطق و اقاليم فى العالم وقتها كانت فى حاجه - على الاقل من وجهة النظر الاوروبيه وقتها -لاعاده بناء لكياناتها او اعادة تاهيلها ايديولوجيا اما لانها دول او امناطق من الاساس ماكانش ليها الفرصه فى التحضر بدرجه كبيره على المستوى الانسانى او لانها مناطق مرت بحضارات كبيره تاريخيا الا انها اتدمرت حضاريا و اتمحت هويتها الاساسيه نتيجة احتلال استيطانى حصل ليها وخليها تبقى بتخضع لادارة نظم حكم اقل كتير فى سلم التطور الانسانى عماكانت هيا اصلا عليه زى ماحصل مع حضارات كتير من الشرق الاوسط زى الحضاره الفرعونيه و الحضاره الفينيقيه و الحضاره الساسانيه .